Кацүра Таро

Хунтайж Кацүра Таро (япон. 桂 太郎 Кацура Таро, 1848 оны 1-р сарын 14-нд төрсөн—1913 оны 10-р сарын 10-нд нас барсан) - Японы Эзэн Хааны Армийн генерал, Японы Ерөнхий сайдын албыг 3 удаа хашсан нөлөө бүхий улс төрч юм.

 Намтар 
Тэрээр нийгмийн самурай нарын ангид харьяалагддаг байсан. 1868 оны Японд болсон төрийн эргэлтийн үеэр тэр эзэн хааны талд орж, Киото дахь хааны ордонг хамгаалж, дараа нь Японы умард хэсэгт шогунатыг дэмжигчидийн талд дайнд оролцсон. 1870-1873 онд Берлинд цэргийн сургуульд суралцсан. 1875-1878 онд Берлин дэх Японы Элчин сайдын яамны цэргийн атташе байсан.

Тэрээр 1894-1895 оны Хятад-Японы дайнд оролцож онцгой гавьяа байгуулсан. 1898 оны 1-р сараас тэрээр Армийн сайд байв. 1900 оны 11-р сард Гүн Ито Хиробумигийн Засгийн газрын танхим байгуулагдахад тэрээр огцорсон. 1901 оны 6-р сард Ито Хиробуми огцорсны дараа тэрээр засгийн газрын шинэ танхим байгуулан тэргүүлжээ. Түүний удирдлаган дор Япон улс Зүүн Ази дахь байр сууриа бэхжүүлсэн. Түүний Ерөнхий сайдын анхны бүрэн эрхийн хугацаад тус улсын гадаад бодлогын амжилт их байв. 1902 онд Англи-Японы холбоо байгуулагдаж, 1905 оны Орос-Японы дайнд Япон ялалт байгуулж Портсмутийн энх тайвны гэрээ байгуулсан. Энэхүү баримт бичиг нь Солонгосын нутаг дэвсгэрт Японы цэргийн бүрэн эрхт байдлыг тогтоосон. Гэвч Японы нийгэм энэ гэрээг доромжлол гэж хүлээж авсан.

Портсмутийн энх тайвны гэрээний нөхцөл байдалд сэтгэл дундуур байгаагаас үүдэн үймээн самуун болсон байна. Улмаар 1906 оны 1-р сард тэрээр огцорчээ.

1908 оны 7-р сарын 14-нд тэрээр Японы Ерөнхий сайдын албан тушаалд буцаж ирээд 1911 оны 8-р сар хүртэл энэ албан тушаалыг хашсан. Энэ үед Солонгосыг Японд нэгтгэх гэрээгээр байгуулсан бөгөөд үүгээр Японы Солонгосыг колоничлох эхлэлийг тавьсан юм. 1911 онд Япон улс анх үйлдвэрүүдийн ажилчдын эрхийг хамгаалах хууль гаргажээ. Олон нийтийн санаа бодол түүний талд байсангүй. Олон нийтийн түүнийг албан тушаалаа ашиглан хувийн хөрөнгөө аривжуулсан улстөрч гэж ойлгогдсон. 1911 оны 8-р сарын 30-нд тэрээр дахин огцорчээ.

1912 оны 12-р сард тэрээр дахин Ерөнхий сайдаар томилогдсон байна. Гэвч энэ томилгоо олон нийтийн дургүйцлийг төрүүлж, олон нийтийн эмх замбараагүй байдалд хүргэсэн. 1913 оны 2-р сард  дэмжигчдийнхээ дэмжлэгийг алдсаны улмаас тэрээр дахин огцорсон байна. 

Тэрээр 1913 оны 10-р сарын 10-нд нас барсан.

Орчин үеийн Япон улсыг үүсгэн байгуулагчдын нэг гэж тооцогддог.

Ангилал:Мэйжийн эрин
Ангилал:Японы Хаант Улсын ерөнхий сайд
Ангилал:Японы Хааны Армийн генерал
Ангилал:Бошины дайны хүн
Ангилал:Орос-Японы дайны хүн
Ангилал:Хятад-Японы нэгдүгээр дайны хүн
Ангилал:Японы Хаант Улсын хуурай замын цэргийн сайд
Ангилал:Тайванийн генерал захирагч
Ангилал:Хризантем одон шагналтан (их загалмай одонгийн гинжний хамт)
Ангилал:Хризантем одон шагналтан (их загалмай)
Ангилал:Пий одон шагналтан (их загалмай)
Ангилал:Хар Бүргэд одонгийн хүлэг баатар
Ангилал:Улаан Бүргэд одон шагналтан (их загалмай)
Ангилал:Угаалгын одон шагналтан (өргөмжит хүлэг баатрын их загалмай)
Ангилал:Франц Иосифын одон шагналтан (командлагч)
Ангилал:Гэгээн Аннагийн одон шагналтан
Ангилал:Гэгээн Маврикий ба Лазарын одон шагналтан (командлагч)
Ангилал:Хүндэт легионы гишүүн (их офицер)
Ангилал:Сурвалжит язгууртан
Ангилал:Ямагүчи мужийн хүн
Ангилал:Япончууд
Ангилал:1848 онд төрсөн
Ангилал:1913 онд өнгөрсөн